Rybare ou Stud te koop | Netwerk24
Rybare ou Stud te koop
Hoe baie lesers ken nog hierdie ou dame van Amerika?
Vintage Motors in Pretoria het pas 'n netjies opgepaste Studebaker Duplex Phaeton aangeskaf wat hulle nou te koop aanbied. Die ou Stud se dak boots die voorkoms van 'n sagtekap na, maar is eintlik 'n harde staaldak met 'n waterdigte materiaal bo-oor.
So reg uit die plaasskuur! Dié treffende Studebaker Duplex Phaeton van 1928 is tans in Pretoria te sien nadat dit dekades in 'n skuur in KwaZulu-Natal gestoor was.
Die Stud het 'n regterstuur en pragtige patina op die metaaloppervlakke.
Die Duplex Phaeton-reeks is tussen 1924 en 1928 in Amerika gebou. Die motor is destyds na Suid-Afrika verskeep waar dit tot in 1972 in Bethal gebruik is.
'n Versamelaar van Utrecht, KwaZulu-Natal, het dit toe aangeskaf en in 'n stoor geberg. In 2014 is dit terug na Pretoria waar die nuwe eienaar dit begin restoureer het, voordat dit vroeg vanjaar aan Vintage Motors verkoop is.
Volgens Stefan Buys, eienaar van Vintage Motors, is die skaars Studebaker Duplex Phaeton steeds in 'n rybare toestand en ten volle gelisensieer.